Афіцыйнае абвінавачванне гарадзенскаму міліцыянту Міхаілу Куцко будзе выстаўленае ў чацвер.Журналісты belaruspartisan.org пагаварылі з грамадзянскай жонкай лейтэнанта гарадзенскай міліцыі Міхаіла Куцко, які стаў героем дня, дзякуючы ягонай незвычайнай гісторыі.Са слоў Міхаіла, ён раскрыў канал вярбоўкі баевікоў у “днр” беларускімі памежнікамі. І за гэта трапіў пад арышт.— Цяпер Міша знаходзіцца ў турме, наколькі я зразумела, у каранціне. У мінулую пятніцу раніцай ён пайшоў да следчага, патэлефанаваў мне недзе а палове пятай і сказаў, што яго затрымліваюць на 72 гадзіны. А блізу дзевяці гадзін да мяне ў кватэру прыйшлі супрацоўнікі органаў з ператрусам і наклалі арышт на ўсю маёмасць. На маю маёмасць. Хоць мы з Мішам не рэгістравалі афіцыйна нашы стасункі. Ведаеце, мне раней следчы Мішын на ўсякія мае роспыты адказваў: “Вы — ніхто!” Ну дык я пытаюся ў яго: “Чаму, калі я ніхто, вы арыштавалі маю маёмасць?” Няма адказу. Што ж, цяпер чакаю чацвярга. Абвінавачванне Мішу будзе выстаўленае ў чацвер, — распавяла Наталля журналістам.